आजमगढ़। शहर सब्जी मंडी मार्ग पर चौक के पास सीवर लाइन कार्य का निरीक्षण करने के लिए रविवार को डीएम प्रांजल यादव पहुंचे। निरीक्षण के दौरान कार्यों में गुणवत्ता की कमी मिलने पर उन्होंने ठेकेदार को नोटिस देने का आदेश देते हुए, कार्य के समाप्त होने की तिथि 19 मई तय की है। तयशुदा तिथि में कार्य पूरा न होने पर डीएम ने जल निगम के अधिशासी अभियंता और एई के विरुद्ध भी कार्रवाई करने की चेतावनी दी। चेतावनी के बाद भी कार्य पूरा नहीं होने पर डीएम ने मौके पर मौजूद अधिकारियों की भी क्लास ली।